पाएं अपने शहर की ताज़ा ख़बरें और फ्री ई-पेपरडाउनलोड करें
आम आदमी पार्टी ने कथित डीडीसीए घोटाले में वित्त मंत्री अरुण जेटली पर पुलिस जांच में व्यवधान पहुँचाने और इसमें शामिल लोगों को बचाने का आरोप लगाया है.
पार्टी नेता आशुतोष ने बुधवार को एक प्रेस कांफ़्रेंस कर पत्रकारों को दो चिट्ठियां दिखाईं.
उन्होंने कहा कि ये चिट्ठियां अरुण जेटली ने दिल्ली पुलिस को लिखीं और घोटाले से जुड़े मामले बंद करने को कहा था.
आम आदमी पार्टी डीडीसीए अध्यक्ष के तौर पर अरुण जेटली के कार्यकाल में करोड़ों का घोटाला होने का आरोप लगाती है.
हालांकि जेटली सभी आरोपों से इनकार करते हैं और उन्होंने इस मामले में दिल्ली के मुख्यमंत्री अरविंद केजरीवाल समेत आम आदमी पार्टी के कई नेताओं पर मानहानि का मुक़दमा किया है.
\'आप\' नेता आशुतोष ने 27 अक्टूबर 2012 और 5 मई 2012 को लिखी दो चिट्ठियां दिखाकर फिर जेटली को घेरने की कोशिश की.
उन्होंने कहा कि जेटली ने राज्यसभा में विपक्ष के नेता के पद पर रहते हुए ये चिट्ठियां लिखी थीं और पुलिस जांच में व्यवधान पैदा करने की कोशिश की.
आशुतोष ने कहा, \"अरुण जेटली जी को संवैधानिक पद पर रहते हुए पद के दुरुपयोग करने, जांच में व्यवधान डालने और भ्रष्टाचारियों को बचाने के अपराध में अपने पद रहने का कोई अधिकार नहीं है.\"
दिल्ली सरकार ने इस मामले में जांच के लिए एक आयोग बनाने का फ़ैसला किया है. लेकिन भारतीय जनता पार्टी जेटली पर लगे सभी आरोपों को बेबुनियाद बताती है.
(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn